**Тэма:** Я і мая сям’я.

**Мэта:** плануецца, што к канцу ўрокавучні ўсвядомяць паняцце “сям’я”,будуць мець уяўленне пра абавязкі ўсіх членаў сям’і, правы дзіцяці (права на жыццё, вучобу, абарону) і бацькоў

**Задачы:** спрыяць фарміраванню ў вучняў паняцця “сям’я”; выхаванню паважлівых і клапатлівых адносін да бацькоў, бабулі, дзядулі; пазнаёміць з абавязкамі ўсіх членаў сям’і, правамі дзіцяці і бацькоў.

**Абсталяванне:** тэматычныя карцінкі “Сям’я”, “Дзень нараджэння”, рэквізіты для гульні “Сям’я”, мультымедыйная прэзентацыя.

**Ход занятка**

1. **Арганізацыйны момант**
2. **Актуалізацыя ведаў**

Які добры вечар!

Як добра быць разам!

З газетай дрэмле тата,

Рыхтуе вячэру маці.

-Чаму так добра герою гэтага верша? (Уся сям’я дома. У доме цёпла, спакойна.)

-Палічыце и пакажыце на пальчыках, колькі чалавек у вашай сям’і.

-Чаму ўсе паказваюць па-рознаму?

-Што такое сям’я? (Свабодныя выказванні дзяцей.)

**3. Паведамленне тэмы занятка**

**4. Работа па тэме**

***1. Роля сям’і***

**Настаўнік.** У жыцці кожнага чалавека сям’я адыгрывае галоўную ролю. Давайце зараз мы ў думках перанясемся ў свій дом, да сваёй сям’і. Але спачатку адкажыце: што значыць для вас ваша сям’я, дом? (Тут мы вучымся жыць, тут мы знаходзім сяброўства, узаемаразуменне.)

* Якую ролю адыгрываюць у нашым жыцці бацькі? (Расцяць вас, клапоцяцца, дапамагаюць, навучаюць дабру, хвалююцца за вас.)

Закрыйце вочы і ўявіце сабе казачны домік. Вас запрасілі ў гэты домік у выхадны дзень або на канікулы разам з роднымі. Каго з блізкіх вы б узялі з сабой і чаму?

***2.Работа над прыказкамі***

- Якія прыказкі і прымаўкі пра дом, сям’ю, маці вы ведаеце? (Калі дзеці не ведаюць прыказак, то пазнаёміць іх. )

У сваім доме і сцены дапамагаюць.

Сэрца маці лепей сонейка грэе.

Пры сонейку цяпло, пры маці дабро.

Няма лепей сябра, чым родная матухна.

Птушка рада вясне, а малы – матулі.

* Як вы разумееце гэтыя прыказкі?
* Чым моцная сям’я? ( Узаемаразуменнем,любоўю, клопатам одзін пра аднаго.)
* Хто клапоціцца прахатні быт, пра спакой у доме? ( Маці бліжэй за ўсіх. Матулю помняць і паважаюць усё жыццё.)

**Фізкультхвілінка**

***3.Сцэнка “Сюрпрыз”***

*(Настаўнік загадзя рыхтуе і раздае словы.)*

*Вечар. Кватэра сям’і Пятровых. Дома бацька, Сяргей Іванавіч, сын Дзіма, дачка Оля, сяброўка дачкі Аня. Бацька і сын гуляюць у шашкі, дзяўчынкі гуляюць з цацкамі.*

**Оля** *(сяброўцы)*. Як хочацца есці! Хутчэй бы маці прыйшла, хоць бы вячэру прыгатавала.

**Аня**. А вы не можаце прыгатаваць вячэру самі да прыходу маці?

**Оля**. Не ведаю. Мы так ніколі не робім.

**Аня**. А давай паспрабуем.

**Оля**. Давай!

*(Дзяўчынкі ідуць на кухню)*

**Аня**.Дзе ў вас бульба?

**Оля.** Вось. А яшчэ ў нас агурок ёсць.

*(Дзяўчынкі пачынаюць чысціць бульбу. Оля выпускае з рук каструлю. На шум прыходзяць бацька і сын.)*

**Бацька.** Што гэта ў вас тут за шум?

**Оля.** Рыхтуем маці сюрпрыз.

**Сын**. Які?

**Оля**. Вячэру.

**Сын**. Ура! Я таксама хачу прыгатаваць сюрпрыз, толькі я бульбу не ўмею чысціць.

**Аня**. Да ўжо і не трэба. Ты лепей сор вынесі.

**Бацька**. Выходзіць, адзін я без сюрпрыза. Відаць, трэба брацца за венік.

*(Усе працуюць. Раздаецца званок. Уваходзіць маці, здзіўленна глядзіць вакол сябе, , раняе сумкі, хапаецца за сэрца. Усе мітусяцца.)*

**Сын.** Ну вось, сюрпрыз! І навошта мы ўсё гэта распачалі? Як было раней добра: мама прыйдзе, усіх накорміць, усё прыбярэ. А цяпер што?

**Бацька**. Да сюрпрызаў трэба рыхтаваць паступова.

**Сын**. Мамачка, супакойся, мы болей так не будзем!

**Оля**. Не, няправільна! Мы будзем гэта рабіць кожны дзень, і ты прывыкнеш, мамачка.

**Усе.** Мы цябе вельмі любім!

Мама. Дзякуй, родненькія! Мне вельмі прыемна, што вы вырашылі дамапагчы мне.

***4.Правы і абавязкі***

**(мультымедыйная прэзентацыя)**

* А якія абавязкі ў кожнага члена вашай сям’і?У мамы, бацькі, вас?
* А якія правы? *(Любіць адзін аднаго, адпачываць,умацоўваць здароўе, права на абарону, ад гвалту і жорсткасці.)*

**5.Замацаванне вывучанага матэрыялу**

**Настаўнік.** Давайце паспрабуем зрабіць вашым родным прыемныя сюрпрызы. Уявіце сабе, што да вас прыплыла наша старая знакомая, казачная залатая рыбка. Папрасіце яе зрабіць што-небудзь добрае і прыемнае для сваіх родных: бацькі, маці, дзядулі, бабулі, братоў і сясцёр.

*(Дзеці выказваюць свае прапановы залатой рыбке. Можна намаляваць.)*

**Настаўнік.** Вашы сэрцы, рабяты, поўны дабрыні і чуласці ў адносінах да сваіх блізкіх, сваёй сям’і. Трэба імкнуцца, каб ваша сям’я была дружнай і моцнай. Вельмі добра, калі ўсе члены сям’і ведаюць сваю радаслоўную, каб ганарыцца ёю. Зберагаць традыцыі.

**Гульня “Падарунак”**

* Чтоб ты хацеў падарыць *(бацьку, маці, брату…)*?
* Чтоб ты хацеў атрымаць у падарунак?
* Які падарунак лепей падарыць *(бабулі, дзядулю…)*?
* Які з падарункаў больш за ўсё падыходзіць бабулі, маці?
* Чаму людзям прыемна дарыць і атрымліваць падарункі?
* Чаму у перадачы “Поле цудаў” людзі смяюцца, калі прыз *(падарунак)* аказваецца качаном капусты?
* Ці можна на дзень нараджэння, напрыклад, падарыць бабулі барабан? Малодшаму брату – духі? Бацьку – ляльку?
* Ці можна дарыць агародніну: бульбу, буракі, моркву?
* Каму з членаў сям’і больш за ўсё прыемна атрымаць у падарунак каляровыя алоўкі, аўтаручку, футболку?
* Каму з членаў сям’і лепш за ўсё падыйдзе набор з вязаных шапачкі, шаліка, рукавічак?Шапачка для абароны ад сонца? Ваза?

**6.Падвядзенне вынікаў. Рэфлексія**

* Што новага даведаліся?
* Раскажыце, як праводзіць ваша сям’я выхадны дзень. Як бы вы жадалі яго правесці *(на выбар)*.